
‏ב' ניסן תשע"ח
‏18 מרץ 2018
לכבוד 



שלום רב,
                                       

הנדון: בקשה לקבלת מידע מכוח חוק חופש המידע, תשנ"ח 1998 – 
אגודה הדדית – צור שלום
סימוכין: מכתבך מיום 11.3.18
         
ראשית, אני מודה על פנייתך, כמופיע בסימוכין למכתבי זה.
במכתבך, ביקשת לקבל את רשימות חברי האגודה אשר נוהלו בטרנסילבניה וכן הרשימות השונות אשר נוהלו בסניף הארץ ישראלי.
בחוק חופש המידע, תשנ"ח-1998, סע' 20 (שמירת דינים), נקבע כי:
"אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית."
בתקנות האגודות השיתופיות (הוראות כלליות), תשל"ו-1976, סע' 4 (עיון במסמכים), נקבעו מסמכים מתיק אגודה שיתופית בהם רשאי כל אדם לעיין במשרד הרשם, ולגבי מסמכים אחרים - מותנה העיון בהסכמת הרשם:
 כך, בלשון התקנות:
"כל אדם רשאי לעיין, במשרד הרשם, במסמכים המפורטים להלן, לאחר ששילם את האגרה שנקבעה לכך:
(1)  פנקס הרישום;
(2)  העתק תעודת הרישום של האגודה;
(3)  תקנותיה של אגודה;
(4)  פנקס השעבודים שהאגודות הטילו על נכסיהן, ופנקס השעבודים לזכות האגודה;
(5)  צו מאת הרשם;
(6)  כל מסמך אחר בהסכמת הרשם".
על כן ובהתאם לאמור לעיל, בקשתך הועברה למשרד רשם האגודות השיתופיות והיא תטופל בהתאם לתקנה זו.


אביא לידיעתך כי למשרד הרשם הועברה פנייתך והוא יטפל בה ישירות מולך, ללא גביית אגרות נוספות. את אופני ההתקשרות אל מול משרד רשם האגודות, אציין בגוף ההודעה שתתלווה למכתב זה.
הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.
מקווה שהייתי לעזר ואשמח לעמוד לרשותך גם בעתיד, בנוגע לנושאים שבאחריות משרדנו.




בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד מורן הרשקוביץ, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

